Diari Oficial de la Generalitat Valenciana


Sumari del DOGV 6471, del 02-03-2011 (2011/2369)

RESOLUCIÓ de 24 de febrer de 2011, de la subsecretària de la Conselleria de Benestar Social, per la qual es convoca la constitució de les borses d'ocupació específiques per a substitucions temporals en llocs de treball de determinades categories, a la província d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6471

Data del DOGV
:   02-03-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/2369


Data del document
:   24-02-2011

Organisme emissor
:   Conselleria de Benestar Social

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 24 de febrer de 2011, de la subsecretària de la Conselleria de Benestar Social, per la qual es convoca la constitució de les borses d'ocupació específiques per a substitucions temporals en llocs de treball de determinades categories, a la província d'Alacant.   
 [2011/2369]  
L'Ordre de 8 de juliol de 2008, del conseller de Justícia, Interior i Administracions Públiques, disposa en l'article 2 la constitució de borses d'ocupació específiques per a substitucions temporals en llocs d'atenció directa en l'àmbit de la Conselleria de Benestar Social, delegant en la Subsecretaria el nomenament i cessament del personal funcionari interí i la contractació i el cessament del personal laboral temporal en tals supòsits.  
La constitució de les borses ha de respectar els criteris establits en l'Ordre de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal.  
Fent ús de les facultats delegades, esta Subsecretaria, en data 1 de febrer de 2006, va constituir per a la província d'Alacant borses d'ocupació per a substitucions temporals en llocs de treball dels grups relacionats en els apartats que figuren en estes. (DOGV núm. 5194, de 8 de febrer 2006).   
Vista la sentència número 22/2008, de data 18 de gener de 2008, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, que va estimar el recurs contenciós administratiu interposat pel Sindicat d'Auxiliars d'Infermeria contra la resolució d'esta Conselleria de Benestar Social d'1 de febrer de 2006, quant als requisits que s'establixen per a inscriure's en la categoria d'auxiliar d'infermeria (auxiliar de clínica), els quals han de ser substituïts pel títol d'auxiliar d'infermeria, per Resolució de data 26 de març de 2008, del subsecretari d'esta Conselleria es va obrir el termini d'integració en les borses d'ocupació per a substitucions temporals en els llocs de treball d'auxiliar de clínica en la província d'Alacant. (DOCV núm. 5743, de 16 d'abril de 2008).   
Han transcorregut més de dos anys des de la convocatòria de borses d'ocupació temporal en determinades categories i s'ha constatat el fet que en estes, en els llocs d'atenció directa no es disposa de personal suficient per a atendre la cobertura de les substitucions del personal per incapacitat temporal, permís per maternitat, paternitat, adopció o acolliment de menors, permís per matrimoni, permís per lactància, reduccions de jornada, llicència sense retribució, plans de vacacions, permís sindical i permís per campanya electoral.   
Per tot allò que s'ha exposat, de conformitat amb el que establix l'Ordre de 17 de gener de 2006, de la Conselleria de Justícia, Interior i Administracions Públiques i, fent ús de les facultats que té delegades esta Subsecretaria, resol:   
Primer  
Convocar la constitució de les borses d'ocupació específiques per a substitucions temporals en els llocs de treball de les categories i llocs que a continuació s'indiquen:  
Torrevieja: Residència 3a Edat de Torrevieja (centre capçalera), carrer Maestro Francisco Casanovas, s/n, 03302 Torrevieja  
  
\* Es considera equivalent:   
- Tècnic de cures auxiliars d'infermeria (grau mitjà de la branca sanitària)  
- Tècnic auxiliar d'infermeria (primer grau de la branca sanitària)  
Segon  
Les persones aspirants hauran de presentar en la Direcció Territorial de la Conselleria de Benestar Social d'Alacant, o en qualsevol de les oficines públiques previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 10 dies hàbils, comptadors a partir de l'endemà de la publicació de la present resolució en el Diari Oficial de la Comunitat Valenciana, la sol·licitud d'inscripció, el full d'autobaremació, la documentació acreditativa dels mèrits al·legats i l'acreditació de la titulació requerida per a cada categoria.  
Tercer  
El personal temporal que cesse per alguna de les causes establides en l'Ordre de 17 de gener de 2006, en el termini de 10 dies hàbils comptadors a partir de l'endemà de la data de notificació del cessament, o del propi cessament, si este fóra posterior a aquella, haurà de presentar davant de la comissió delegada específica la sol·licitud d'inscripció en esta, el full d'autobaremació amb la documentació acreditativa dels mèrits al·legats, als mateixos llocs referits en l'apartat primer d'esta resolució. Els mèrits al·legats hauran d'haver-se obtingut amb anterioritat a la finalització del termini de presentació de sol·licituds que s'obri amb la publicació de la present resolució. El personal cessat que no presente la sol·licitud d'incorporació en el termini previst s'entendrà decaigut en el seu dret.  
Quart  
Les persones aspirants seran ordenades prenent en consideració els mèrits relacionats en l'apartat quart de la resolució d'1 de febrer de 2006, de la Subsecretaria de la Conselleria de Benestar Social, per la qual es convoca la constitució de les borses d'ocupació per a substitucions temporals en la província d'Alacant. (DOGV núm. 5194, de 8 de febrer de 2006).  
Quint  
Els mèrits esmentats en l'apartat anterior s'acreditaran d'acord amb el que disposa l'apartat quint de la precitada resolució d'1 de febrer de 2006, de la Subsecretaria de la Conselleria de Benestar Social, i caldrà haver-los obtingut abans de la finalització del termini de presentació de sol·licituds que s'obri amb la publicació de la present resolució.  
Sext  
La Comissió Delegada Específica de Seguiment de Borses d'Ocupació Temporal, prevista en l'apartat segon de la resolució d'esta subsecretària, de data 1 de febrer de 2006 (DOGV núm. 5194, de 8 de febrer de 2006), analitzarà les sol·licituds presentades i efectuarà la baremació dels mèrits al·legats i procedirà a l'ordenació del personal en la borsa d'acord amb la puntuació obtinguda.   
En el cas que el nombre de sol·licituds que es presente siga molt nombrós, en relació amb els llocs que es preveja cobrir, la Comissió Delegada Específica podrà establir el nombre total de persones que hagen d'integrar la borsa, per la qual cosa podrà adoptar el criteri de no baremar els aspirants que no superen una determinada puntuació mínima segons l'autobarem presentat.  
La composició provisional de la borsa es farà pública en la pàgina web de la Conselleria de Benestar Social i en els taulers d'anuncis de la seu central i de la Direcció Territorial d'Alacant de la Conselleria de Benestar Social.  
Les persones aspirants disposaran d'un termini de 10 dies hàbils, comptadors des de l'endemà de la publicació de la llista provisional, per a formular-hi les al·legacions que estimen oportunes en relació amb la puntuació atorgada. La Comissió Delegada Específica estudiarà les al·legacions presentades i, una vegada resoltes, formularà proposta de la llista definitiva a la Subsecretaria, que dictarà una resolució constituint definitivament la borsa i ordenarà la seua publicació en els llocs indicats anteriorment.  
La sol·licitud d'inscripció i el full d'autobaremació a què es referixen els punts precedents s'acompanyen com a annex I i II a la present resolució.  
Sèptim  
En compliment de la disposició transitòria segona de l'Ordre de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal per a proveir provisionalment llocs de treball en l'administració del Govern Valencià, quedaran dissoltes les borses que estigueren en vigor amb anterioritat a la data d'esta resolució, relativa als llocs de treball de les categories i localitat que es convoquen i a partir de la constitució definitiva de la present.  
Octau  
La present resolució esgota la via administrativa i en la seua contra es podrà interposar, amb caràcter potestatiu, recurs de reposició davant del conseller de Justícia i Administracions Públiques, en el termini d'un mes comptador a partir de l'endemà de la seua publicació, de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu davant del Jutjat Contenciós Administratiu de València, en el termini de dos mesos comptadors des de l'endemà de la publicació d'esta resolució, d'acord amb el que disposen els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
València, 24 de febrer de 2011.- La subsecretària, p. d. (Ordre de 8 de juliol de 2008, DOCV núm. 5.809, de 18 de juliol de 2008): Alida C. Mas Taberner.